Likovno snovanje 2

*Navodilo za delo na domu ( za 3 šolske ure– Prva ura: 20.3.2020) :* Pozdravljeni »likovniki«!

Tokrat mora delo potekati malo drugače, ampak to nas ne bo zmotilo pri likovnem ustvarjanju. Vem, da se boste prav vsi znašli po svoje in izpeljali to likovno nalogo. Moramo gledati pozitivno; danes lahko likovno ustvarjate kasneje in vam ni bilo potrebno zgodaj vstati.

Imate tri tedne časa, da izdelate likovno nalogo, ki vam jo pošiljam. Zavedam se, da imate likovni material v šoli, zato doma poiščite prazen list papirja (a4 ali a3 formata, lahko tudi večji) in material za risanje/slikanje. Lahko tudi izrežete iz revij ali uporabite mobilni telefon oz. fotografski aparat. Upam, da se boste z likovnim izražanjem malo sprostili in koristno zapolnili čas.

Prvi del: teorija ( grafično oblikovanje in PLAKAT)

Drugi del : praktično ustvarjanje likovne naloge

PRVI DEL TEORIJA:

<https://eucbeniki.sio.si/index.html>

Preglej teorijo v zapisanem poglavju v iUčbeniku za Likovno umetnost 8.

Poiščite poglavje : **GRAFIČNO OBLIKOVANJE - PLAKAT**

**DRUGI DEL : IZDELAJ PLAKAT**

**Če ti težave povzroča internet, tako kot meni, se samo loti likovne naloge.**

**Razmisli, kakšen plakat bi ti ustvaril, s sedaj že znanim sporočilom :**

**»OSTANI DOMA!«.**

**Bodi izviren oziroma ustvarjalno uporabi material, ki ga imaš na voljo.**

**Lahko pa črke poiščeš v naravi. Primer: kamen za črko O, veja za črko I, itd…**

**Iz oblikovanih črk sestavi ali nariši napis : »OSTANI DOMA!«. Plakat lahko ilustriraš, lahko ustvariš kolaž, lahko ustvarjaš na telefonu, tablici,…Izbira je tvoja.**

**Svoje likovno delo s tem sporočilom lahko objaviš tudi na svojih spletnih medijih ;).**

* LIKOVNI MOTIV: »OSTANI DOMA!«
* LIKOVNA TEHNIKA : po izbiri
* LIKOVNI PROBLEM: plakat

*Ostanite doma in ostanite zdravi!*

Dela fotografirajte s telefoni ali fotoaparati in mi jih do 10.4.2020 pošljite na naslov: **katja.operckal@oskoroskabela.si**

**\*Ker je dela za 3 šolske ure, si ga porazdelite. Mogoče prvi dan ne boste dobili ideje. Nič za to, bo dovolj dni. ;) V tem primeru preberi gradivo o plakatu, če ti ne deluje internet pa malo poglej plakate v revijah, časopisih,….**

**Če rabite pomoč, vam bom z veseljem pomagala preko elektronske pošte. Naslov je zgoraj.**

Lep pozdrav, učiteljica Katja.